Tianxia (Sansinukuban)

**Tianxia**, o **Sansinukuban** sa wikang Filipino na nangangahulugang *"lahat sa ilalim ng Langit"*, ay isang terminong Tsino na tumutukoy sa isang makasaysayang konseptong kultural ng Tsina. Tumutukoy ito alinman sa buong heograpikal na mundo o sa metapisikal na larangan ng mga mortal, at kalaunan ay naugnay sa soberanyang pampulitika.

Sa sinaunang Tsina at sa panahong imperyal, ang **tianxia** ay tumutukoy sa mga lupain, kalawakan, at lugar na itinalaga ng langit sa emperador ng Tsina ayon sa mga unibersal at malinaw na prinsipyo ng kaayusan. Ang sentro ng lupaing ito ay direktang nakatalaga sa korte ng Tsina, na bumubuo ng sentro ng pananaw sa mundo na umiikot sa korte ng Tsina mula sa emperador, tungo sa malalaking at maliliit na opisyal, pagkatapos ay sa mga karaniwang mamamayan, mga estado ng tributaryo, at sa huli ay ang mga tinatawag na *barbaro sa hangganan*.

Ang sentro ng pananaw na ito ay hindi likas na mapanghiwalay, at ang mga panlabas na grupo, gaya ng mga etnikong minorya at dayuhang mga tao na tumanggap sa *Mandato ng Langit* ng emperador ng Tsina, ay tinatanggap at isininasama sa **tianxia** ng Tsina. Sa klasikal na pampulitikang kaisipan ng Tsina, ang “Anak ng Langit” na tumanggap ng Mandato ng Langit ay itinuturing na pinuno ng buong mundo. Bagama’t sa aktuwal na pamumuno ay may mga bahagi ng kilalang mundo na hindi nasasakupan ng monarkong Tsino, sa teoryang pampulitika ng Tsina, ang kapangyarihan ng mga pinuno ng mga bahaging ito ay nagmumula pa rin sa emperador ng Tsina.

Ang mas malawak na konsepto ng **tianxia** ay malapit na kaugnay ng sibilisasyon at kaayusan sa klasikal na pilosopiyang Tsino, at ito ang naging batayan ng pananaw sa mundo ng mga Tsino at ng mga bansang naimpluwensyahan ng kanilang kultura mula pa noong unang milenyo bago ang karaniwang panahon. Ang **tianxia** ay inangkin din ng ibang mga kahariang kabilang sa **Sinosphere**.

May kasunduang pangkasaysayan na ang sistemang **tianxia** ay umiiral sa iba’t ibang yugto ng kasaysayan ng Tsina. Gayunpaman, magkakaiba ang pananaw ng mga historyador kung kailan eksaktong nagsimula o ganap na naipatupad ang sistemang ito. Ang paraan ng pagpapatakbo ng sistemang **tianxia** ay nagbago-bago sa paglipas ng panahon mula sa mga estadong basal na kinikilala ang awtoridad ng emperador ng Tsina, hanggang sa mga estadong basal na pormal na nagbabayad ng tributo ngunit sa katotohanan ay nagsasarili sa pamamahala.

Sa pinakalawak na pananaw pangkasaysayan, ang sistemang **tianxia** ay umiiral mula pa noong **dinastiyang Zhou (1027–256 BC)** hanggang **dinastiyang Qing (1644–1911)**.

Ayon sa siyentistang pampulitika na si **Yan Xuetong** ng Unibersidad ng Tsinghua, ''“Dahil sa kakulangan noon ng makabagong agham sa pag-unawa sa heograpiya, ang konsepto ng mga Tsino tungkol sa 'lahat sa ilalim ng langit' ay nangangahulugang lahat ng lupa, dagat, at tao sa ilalim ng langit. Ang katagang 'lahat sa ilalim ng langit' ay halos kapareho ng kahulugan ng 'mundo.'”* 

Ayon sa pilosopong si **Zhao Tingyang**, muling binuo niya ang kahulugan ng **tianxia** bilang isang sistemang may panimulang prinsipyo ng *“inklusyon ng lahat”* at nagpapahiwatig ng pagtanggap sa pagkakaiba-iba ng mundo. Binibigyang-diin nito ang pagkakaugnay-ugnay at pagkakadepende sa isa’t isa sa isang mapayapa at magkasundong paraan, at ang pamumuno ay ginagabayan ng *kagandahang-asal* at *kabutihang-loob'' sa halip na paniniil at puwersang militar   

## Kanularing paggamit ng termino 
Ang pananalitang 'lahat sa ilalim ng langit' ay nagbigay inspirasyon sa mga pagpapahayag ng panitikan na tumutukoy sa Tsina sa ilang mga wika sa Kanluran, gaya ng Russian   . Ang salitang Ingles na " Celestial Empire " ay posibleng hinango sa titulong "Son of Heaven". o anak ng langit 

## Iba pang gamit 
Noong 2013, nilikha ng mananalaysay ng Singaporeh na si Wang Gungwu ang terminong " American  " upang tukuyin ang kontemporaryong kaayusan ng mundo na pinamumunuan ng Estados Unidos. 

## Mga sanggunian 
### Mga pagsipi 
Kategorya:Mga pinagmulan sa wikang Koreano ng CS1 (ko)
Kategorya:Gumagamit ang CS1 ng sulat sa wikang Koreano (ko)
Kategorya:Mga artikulong naglalaman ng teksto sa wikang Tsinong tradisyonal
Kategorya:Mga artikulong naglalaman ng teksto sa wikang Tsinong pinapayak
Kategorya:Mga artikulong naglalaman ng Hapones
Kategorya:Mga artikulong naglalaman ng Koreano
Kategorya:Mga artikulong naglalaman ng Biyetnames
Kategorya:Mga artikulong naglalaman ng teksto sa wikang Tsino